L 258/118
DA
Den Europæiske Unions Tidende
5.10.2022
Digitalisering, cybersikkerhed, databeskyttelse 56.
konstaterer, at udbruddet af covid-19-pandemien fremskyndede den allerede igangværende tendens med hensyn til forenkling og digitalisering af kommunikationsværktøjer og administrative processer såsom indførelsen af »papirløse« finansielle kredsløb; mener, at de afprøvede forbedringer, der er blevet indført i marts 2020, bør blive strukturelle og ikke ændres, også efter pandemien;
57.
bemærker, at budgettet for IT i 2020 var på 7 500 000 EUR sammenlignet med 4 900 000 EUR i 2019, hvilket svarer til en stigning på 53 %, hovedsagelig som følge af uudnyttede bevillinger overført fra andre budgetposter med henblik på yderligere at afhjælpe efterslæbet på IT-området; minder om, at budgetoverførsler ikke kan erstatte den nødvendige strukturelle finansiering af nogen IT-tjeneste;
58.
bemærker, at udvalget ved udgangen af 2020 havde stillet en bærbar PC til rådighed for alle medarbejdere, mens der på anmodning blev stillet hovedtelefoner af høj kvalitet til rådighed til en samlet udgift på 322 462 EUR; er klar over, at udvalget i januar 2021 vedtog en afgørelse om udbetaling af et fast beløb, på anmodning af støtteberettigede medarbejdere, til at dække ekstraordinære omkostninger i forbindelse med obligatorisk telearbejde (der blev fremsat 563 anmodninger, som i alt beløb sig til 107 271 EUR);
59.
glæder sig over de specifikke mål vedrørende cybersikkerhed, der er fastsat i udvalgets digitale strategi; påskønner det tætte samarbejde med IT-beredskabsenheden for EU's Institutioner, Organer og Agenturer (CERT-EU) som en hjørnesten i udvalgets IT-sikkerhed;
60.
lykønsker udvalget med den betydelige forbedring af medlemsportalen, Phoenix, og redskabet for dokumentar­ bejdsgange, Adonis, og med de fremskridt, der er gjort hvad angår hybride cloud-miljøer som den sidste komponent på den digitale arbejdsplads; bemærker, at medlemssektionen på udvalgets intranet blev fuldstændig moderniseret, således at den bliver et centralt kontaktpunkt; glæder sig over anvendelsen af en kvalificeret elektronisk signatur for at underskrive elektronisk samt andre fjernværktøjer og digitale værktøjer;
61.
bemærker, at fokus for den interne revision i udvalget i de seneste år næsten udelukkende har været på analyse og vurdering af procedurernes og processernes soliditet og i mindre grad på revisionstransaktioner; opfordrer til, at der udarbejdes en særlig plan for at fremme intern fjernrevision eller digital revision i udvalget; bemærker, at udvalget efter anmodning fra Den Europæiske Tilsynsførende for Databeskyttelse kortlagde overførslerne af personoplysninger til tredjelande og konkluderede, at ingen aktiviteter var berørt; bemærker, at udvalget underskrev aftalen, der knyttede det til en interinstitutionel rammekontrakt med Microsoft, og at det ikke længere har indgået særskilte individuelle licensaftaler med Microsoft; opfordrer imidlertid udvalget til at prioritere open sourceteknologi for at bevare kontrollen over sine egne tekniske systemer, undgå afhængighed og forhindre binding til en leverandør, give stærkere garantier for brugernes privatliv og databeskyttelse samt øge sikkerheden og gennemsig­ tigheden for offentligheden;
Bygninger og sikkerhed 62.
er klar over, at udvalget og Regionsudvalget er i færd med at gennemføre deres langsigtede bygningsstrategi med fokus på geografisk koncentration og omorganisering af kontortildelinger; bemærker, at den ansvarlige arbejdsgruppe anså det for afgørende at have yderligere en bygning til rådighed med en kapacitet på ca. 200 personer for at kunne skabe gode arbejdsvilkår; bemærker, at denne analyse fik udvalget og Regionsudvalget til at forhandle om at overtage lejen af B100-bygningen fra Tjenesten for EU's Optræden Udadtil, og at udkastet til den administrative aftale blev godkendt af udvalgets og Regionsudvalgets præsidier i sidste kvartal af 2020; er bevidst om, at covid-19-pandemien medførte en forsinkelse i processen;
63.
glæder sig over forbedringerne på nøgleområder inden for bygningsstrategien, nemlig renovering af eksisterende bygninger for at skabe sundere arbejdspladser, der er tilpasset ergonomiske standarder, øge sikkerhedsniveauet, reducere elforbruget og tilpasse sig miljøforpligtelserne;
64.
bemærker, at der efter overtagelsen af B100-bygningen i september 2021 løbende foretages test og bliver fjernet asbest; opfordrer udvalget og Regionsudvalget til regelmæssigt at overvåge forholdene i denne bygning og til løbende at informere personalet herom; minder om sin beslutning af 20. oktober 2021 med henstillinger til Kommissionen om beskyttelse af arbejdstagere mod asbest (5);
(5) Vedtagne tekster, P9_TA(2021)0427.